Návrh
Uznesenie vlády Slovenskej republiky
č. ...
z ...

k materiálu správa o stave vzdelávania zameraného na podporu rozvoja finančnej gramotnosti 

Číslo materiálu:		
Predkladateľ:	minister školstva, vedy, výskumu a športu Slovenskej republiky 
 	
Vláda
A. 	berie na vedomie 
 
A. 1. 	Správu o stave vzdelávania zameraného na podporu rozvoja finančnej gramotnosti; 
 	
B. 	ukladá 
ministrovi školstva, vedy, výskumu a športu 
B. 1. 	vypracovať revíziu Národného štandardu finančnej gramotnosti, 
do 31. marca 2014 	

B. 2. 	vypracovať metodiky pre zapracovanie a aplikáciu tém finančnej gramotnosti do školských vzdelávacích programov ZŠ a SŠ, 
do 31. decembra 2014 	

B. 3. 	predložiť na rokovanie vlády SR aktualizovanú správu o stave vzdelávania zameraného na podporu rozvoja finančnej gramotnosti, 
do 31. decembra 2015 	
C. 	odporúča 
rektorom verejných vysokých škôl na Slovensku 
rektorom súkromných vysokých škôl na Slovensku 
C. 1. 	zapracovať Národný štandard finančnej gramotnosti a predovšetkým problematiku finančného vzdelávania do všetkých učiteľských študijných programov, 
do 31. augusta 2014 	
 	 
rektorom verejných vysokých škôl na Slovensku 
rektorom súkromných vysokých škôl na Slovensku 
predsedovi Slovenskej akadémie vied 
 
C. 2. 	podporovať výskum v oblasti finančného vzdelávania a rozvoja finančnej gramotnosti, 
trvale 	
 	 
guvernérovi Národnej banky Slovenska 
C. 3. 	pokračovať v podieľaní sa na implementácii vzdelávania zameraného na podporu rozvoja finančnej gramotnosti, 
trvale 	
D. 	zrušuje 
 
D. 1. 	úlohu v bode B.3 uznesenia vlády SR č. 713 zo 7. októbra 2009 – v spolupráci s ministrom financií podporiť výskum v oblasti finančného vzdelávania a rozvoja finančnej gramotnosti, 

 
D. 2. 	úlohu v bode B.105 uznesenia vlády SR č. 227 z 15. mája 2013 – zvážiť zrealizovanie virtuálnej majstrovskej akadémie – doplnkové pedagogické štúdium a zabezpečenie finančných prostriedkov na realizáciu opatrenia v nadväznosti na možnosti štátneho rozpočtu. 

Vykonajú: 	minister školstva, vedy, výskumu a športu 
 	
Na vedomie: 	podpredseda vlády a minister financií 
rektori verejných vysokých škôl na Slovensku 
rektori súkromných vysokých škôl na Slovensku 
predseda Slovenskej akadémie vied 
guvernér Národnej banky Slovenska